Ivana Španović

**Ivana Španović** (prethodno **Vuleta**; rođena 10. maja 1990) srbijanska je atletičarka i aktualna svjetska prvakinja u skoku u dalj. Povremeno je nastupala i u petoboju.

Njena majka Vesna također je bila atletičarka. Ivanin trener bio je Jani Hajdu, a sada je Goran Obradović. Članica je AK Vojvodina iz Novog Sada.

## Karijera 
Na Svjetskom juniorskom prvenstvu 2006. bila je sedma. Prvu medalju na Svjetskom prvenstvu osvaja 2007. u konkurenciji kadeta. S preskočenih 6,41 m osvojila je srebro. Na Svjetskom juniorskom prvenstvu 2008. pobijedila je skočivši 6,61 m. Učestvovala je i na Olimpijskim igrama 2008. u Pekingu. Nakon dva prestupa u 3. pokušaju skočila je 6,30 m, što nije bilo dovoljno za plasman u finale. U ukupnom plasmanu zauzela je 30. mjesto.

Od 2006. do 2008. triput je pobjeđivala na juniorskim prvenstvima Srbije. U seniorskoj konkurenciji prvakinja je postala 2008. Dnevni list *Sport* ju je 2008. proglasio za mladog sportista godine u Srbiji. 
Učestvovala je i na Univerzijadi 2009. u Beogradu. Na njoj je pobijedila skokom od 6,64 m, što je za 17&nbsp;cm bio bolji rezultat od drugoplasirane Ruskinje Irine Krjačikove. Španović je svoj najbolji skok izvela u 5. seriji. To je bila prva zlatna medalja za Srbiju osvojena na Univerzijadi 2009.

Na Evropskom juniorskom prvenstvu 2009, održanom u Novom Sadu, popravila je lični rekord na 6,71 m, ali joj ni to nije bilo dovoljno za zlato. Bila je druga iza Ruskinje Darje Klišine, koja je postavila novi evropski juniorski rekord: 6,80 m.

Učestvovala je i na Evropskom prvenstvu 2012. u Helsinkiju. Nije se plasirala u finale, a u kvalifikacijama je skočila 6,33 m i zauzela 15. mjesto.

Osim nacionalnih rekorda u skoku u dalj na otvorenom i u dvorani, Španović drži rekord u petoboju i na 60 m.
Na Svjetskom prvenstvu 2013, održanom u Moskvi, osvojila je bronzanu medalju s novim ličnim rekordom: 6,82 m. Krajem godine Olimpijski komitet Srbije i Udruženje sportskih novinara Srbije proglasili su je sportisticom godine, a izabrana je i za najbolju atletičarku Balkana.

Na Balkanskom prvenstvu 2014, održanom u Istanbulu, oborila je državni rekord skočivši 6,92 m, što joj je bilo dovoljno za zlatnu medalju.

Na Evropskom dvoranskom prvenstvu 2015. u Pragu osvojila je zlatnu medalju uz rekord.

Na Svjetskom dvoranskom prvenstvu 2016. u Portlandu osvojila je srebrnu medalju popravivši lični rekord na 7,07 m, što joj je tada bio najduži skok u karijeri bilo na otvorenom, bilo u dvorani. Četiri mjeseca kasnije na Evropskom prvenstvu u Amsterdamu osvojila je zlatnu medalju skokom od 6,94 m. Sljedećeg mjeseca na Olimpijskim igrama u Rio de Janeiru osvojila je bronzanu medalju, popravivši pritom još jednom svoj i državni rekord za 1&nbsp;cm (7,08 m). U istoj sezoni postala je ukupna pobjednica Dijamantne lige u skoku u dalj; slavila je na pet od sedam mitinga (na dva preostala bila je druga), što nije uspjela ostvariti nijedna atletičarka prije nje (najveći broj pobjeda na mitinzima u jednoj sezoni bio je četiri).

Na Evropskom dvoranskom prvenstvu 2017. u Beogradu, ponovo je popravila državni rekord skočivši 7,24 m (treći skok svih vremena u dvorani), odbranivši zlatnu medalju iz Praga 2015. Njen niz osvajanja medalja na velikim takmičenjima prekinut je kasnije iste godine na Svjetskom prvenstvu u Londonu, kada je završila na četvrtom mjestu na pomalo bizaran način: iako je bila u vodstvu veći dio takmičenja, u posljednju seriju ušla je kao četvrta. Nakon što je izvela svoj posljednji skok, izgledalo je da je on duži od skoka vodeće Amerikanke Brittney Reese (7,02 m), međutim, sudije su izmjerile samo 6,91 m. Srbijanski tim uložio je žalbu, ali je videosnimak pokazao da se startni broj na njenim leđima odlijepio i ostavio trag u pijesku najbliži odskočnoj dasci. Njen trener Obradović vidio je snimak, ali, prema njegovim riječima, nije bilo jasno je li trag u pijesku ostavio startni broj ili je pijesak bio nejednako poravnan. Izmjerena dužina ostala je važeća i Španović je ostala na četvrtom mjestu. Sezonu je ipak završila uspješno pobijedivši u poretku skoka u dalj u Dijamantnoj ligi drugu godinu zaredom.

Sljedeće godine, na Svjetskom dvoranskom prvenstvu u Birminghamu, osvojila je zlatnu medalju, što je bio najveći uspjeh srbijanskih atletičara u historiji dotad.

U ljeto iste godine, na Evropskom prvenstvu u Berlinu, bila je prva u kvalifikacijama, ali se pritom povrijedila, pa je morala otkazati nastup u finalu.

Vratila se na Evropskom dvoranskom prvenstvu 2019. u Glasgowu, gdje je treći put zaredom osvojila zlatnu medalju, izjednačivši se po tome s Njemicom Heike Drechsler.

Uspjeh karijere i najbolji rezultat atletičara iz Srbije u historiji ostvarila je na Svjetskom prvenstvu 2023. u Budimpešti osvojivši zlatnu medalju s novim državnim rekordom (7,14 m).

Od Svjetskog prvenstva 2013. osvojila je medalju na devet uzastopnih velikih takmičenja. Ukupno je postavila 31 državni rekord: 13 na otvorenom (svi u skoku u dalj) i 18 u dvorani (16 u skoku u dalj, jedan na 60 m i jedan u petoboju).

## Lični rekordi 
### Na otvorenom 
### U dvorani 
## Uspjesi 
[mini|desno|Španović (lijevo) na Evropskom prvenstvu za mlađe seniore u [Ostrava|Ostravi 2011.]]
[mini|desno|Španović na [Svjetsko dvoransko prvenstvo u atletici 2014.|Svjetskom dvoranskom prvenstvu 2014.]]

1 – nije nastupila u finalu

## Pobjede na mitinzima 
### Dijamantna liga 
;2013. 
*  
;2014.
*  Eugene
*  Zürich
;2015.
*  Monako
*  Zürich

;2016.
*  Šangaj
*  Oslo
*  Stockholm
*  Lausanne
*  Pariz
;2017.
*  Lausanne
*  Bruxelles

### Međunarodni dvoranski mitinzi 
;2014.
*  Stockholm

### Ostalo 
* Evropska atletičarka mjeseca – mart 2015, mart i septembar 2016, februar 2018.

## Reference 
## Vanjski linkovi 
* Profil na IAAF.org
* Ivana i Vesna Španović: Razumevanje i ljubav bez kraja
* Uz Ivanu Španović i majka Vesna
* *LONG JUMP Ivana Španović*: Sportski dan za prve dečje sportske domete 
* Razgovor s Ivanom Španović, serijal "Oni pobjeđuju", Al Jazeera Balkans, 22. 4. 2016 (YouTube)

Kategorija:Rođeni 1990.
Kategorija:Biografije, Zrenjanin
Kategorija:Srbijanski atletičari
Kategorija:Srbijanski skakači u dalj
Kategorija:Srbijanski olimpijci u atletici
Kategorija:Sportisti na SP u atletici (Srbija)
Kategorija:Atletičari na Ljetnim olimpijskim igrama 2008.
Kategorija:Atletičari na Ljetnim olimpijskim igrama 2012.
Kategorija:Atletičari na Ljetnim olimpijskim igrama 2016.
Kategorija:Atletičari na Ljetnim olimpijskim igrama 2020.
Kategorija:Osvajači bronzane medalje na Olimpijskim igrama (Srbija)
Kategorija:Živi ljudi